A zajszint kérdését két szempontból is vizsgálhatjuk. Egyrészt külső zaj szempontjából. Ez elsősorban a környezettudatosság miatt lehet lényeges, ugyanis egyáltalán nem mindegy, hogy egy abroncs mennyire nagy zajterhelést jelent az utca emberére. Ez a kérdés olyannyira fontos az Európai Unióban, hogy még az abroncs címkékre is felkerült. Biztos mindenki látta már ezeket a címkéket, amikor új abroncsot vásárolt, vagy elsétált a hipermarketekben a gumis polc előtt. A külső zajszint is feltűntetésre kerül tehát, ahol a 71 dB-nél alacsonyabb zajszint a legjobb, tehát A minősítésű.
Másrészt nézhetjük a zajszint kérdését a belső zaj szempontjából is, ez viszont már a komfortosság kérdése. A komfort sokak számára lehet fontos, hiszen nem mindegy, hogy mekkora zajterhelést kapunk az autóban ülve. A zaj kérdése az ADAC képviselőit is foglalkoztatja, nem csoda hát, hogy az ADAC teszteken ezt a kérdést is vizsgálják.